Foto: Twitter/F1 "Mersedes"ning britaniyalik piloti Lyuis Hemilton "Sudzuka" trassasida o‘tkazilgan "Formula-1" 17-bosqichi – Gran-pri Yaponiyada g‘olib bo‘ldi. Ikkinchi o‘rinni "Mersedes"ning yana bir poygachisi Valtteri Bottas (+12,919 soniya) egallagan bo‘lsa, uchinchi bo‘lib finish chizig‘ini "Red Bull" a’zosi Maks Ferstappen (14,295) kesib o‘tdi. Shuningdek, ilk o‘ntalikka quyidagi sportchilar kirdi: 4. Deniyel Rikkyardo ("Red Bull", +19,495),  5. Kimi Raykkonen ("Ferrari", +50,998),  6. Sebastyan Fettel ("Ferrari", +1.09,873),  7. Serxio Peres ("Fors Hindiston", +1.19,379),  8. Romen Grojan ("Xaas", +1.27,198),  9. Esteban Okon ("Fors Hindiston", +1.28,055),  10. Kichik Karlos Sayns ("Reno", +1 aylana) Keyingi bosqich 19-21 oktabrda AQShDa bo‘lib o‘tadi.